Golden State Warriors a înregistrat a 18-a înfrângere din acest sezon pe propriul teren, 112-119 în faţa formaţiei New York Knicks, luni, într-un meci din liga profesionistă nord-americană de baschet (NBA), informează AFP, potrivit Agerpres.
New York Knicks a mizat pe Jalen Brunson, autor a 34 de puncte, pentru a obţine victoria în faţa lui Golden State Warriors, care a coborât pe locul 10 în Conferinşa de Vest (35 victorii-32 eşecuri). Vedeta Stephen Curry a înscris 27 puncte pentru gazde.
Într-un alt meci, Boston Celtics, echipa momentului din NBA şi liderul Conferinţei de Est (54 victorii-14eşecuri), şi-a trecut în cont a şasea victorie consecutivă, impunându-se pe propriul teren, cu 119-94, în faţa lui Detroit Pistons, una din cele mai slabe echipe din ligă (12 victorii-56 înfrângeri).
Jaylen Brown (31 puncte) şi Derrick White (22 p), care a realizat şi prima triplă dublă (categorie statistică de peste 10 unităţi) din acest sezon, cu 10 recuperări şi 10 pase decisive, au fost cei mai buni jucători ai lui Celtics.
Alte rezultate de luni:
Los Angeles Lakers - Atlanta Hawks 136-105
Philadelphia 76ers - Miami Heat 98-91
Indiana Pacers - Cleveland Cavaliers 103-108
Sacramento Kings - Memphis Grizzlies 121-111
Utah Jazz - Minnesota Timberwolves 104-114
Chicago Bulls - Portland Trail Blazers 110-107
În Conferinţa de Vest, lider este Oklahoma City Thunder, cu 47 victorii şi 20 eşecuri.